open-index/open-wikipedia-markdown huggingface dataset:
Keith Alexander

**Keith Alexander** (14. marraskuuta 1956 Nottingham – 3. maaliskuuta 2010 Lincoln) oli englantilainen jalkapallovalmentaja ja jalkapalloilija. Alexander oli ensimmäinen tummaihoinen ammattilaisseuran päävalmentaja Englannissa, ja kuollessaan hän oli pisimpään päävalmentajana toiminut tummaihoinen.

Alexander kuoli 53-vuotiaana aivoaneurysmaan.

## Pelaajaura

Pelaajana Alexander edusti uransa alkuvaiheessa lukuisia The Football Leaguen ulkopuolisia seuroja. Hän voitti muun muassa FA Vasen pelatessaan Stamfordissa. Lopulta hän eteni konferenssissa pelanneeseen Barnetiin ja sieltä Football Leaguen alimmilla sarjatasoilla pelanneisiin Grimsby Towniin, Stockport Countyyn ja Lincoln Cityyn. 

Alexander pelasi myös kolme maaottelua Saint Lucian maajoukkueessa vuonna 1990. Alexanderin vanhemmat olivat syntyjään Saint Lucialta.

## Valmennusura

Alexander aloitti Lincoln Cityn juniorijoukkueen valmentajana ja 1993 hänet nimitettiin edustusjoukkueen päävalmentajaksi. Hänestä tuli samalla ensimmäinen tummaihoinen ammattilaisseuran päävalmentaja Englannissa. Alexanderin pesti kesti vuoden verran, minkä jälkeen hän toimi Mansfield Townin juniorivalmentajana ja pelasi seuran edustusjoukkueessa vielä kolme ottelua. 

Mansfieldin jälkeen Alexander toimi päävalmentajana useissa puoliammattilaisseuroissa kunnes palasi takaisin Lincoln Cityyn 2001. Hän toimi aluksi kakkosvalmentajana ja siirtyi päävalmentajaksi keväällä 2002. Lincoln oli tuolloin selvitystilassa ja 3. divisioonan häntäpäässä. Vastoin odotuksia Alexander onnistui kuitenkin johtamaan Lincolnin kaudella 2002–2003 2. divisioonan nousukarsintojen finaaliin. Marraskuussa 2003 Alexander joutui vaativaan leikkaukseen puhjenneen aivoaneurysman vuoksi. Hän selvisi ja palasi kentän laidalle kolme kuukautta myöhemmin. Lincoln selvisi Alexanderin komennossa vielä kolmesti nousukarsintoihin saavuttamatta kuitenkaan paikkaa ylemmältä sarjatasolta. 

Kesällä 2006 Alexander siirtyi Kakkosliigan Peterborough Unitedin päävalmentajaksi, mutta joutui lähtemään tehtävästään tammikuussa 2007 kuuden perättäisen tappion jälkeen. Keväällä 2007 Alexanderista tuli Buryn toiminnanjohtaja ja helmikuussa 2008 hän siirtyi Kakkosliigassa pelanneen Macclesfield Townin päävalmentajaksi.

## Kuolema

Alexanderilla kärsi aivovaltimon pullistumista jo 2003 ja hän joutui uudestaan sairaalaan 2009. Hän todettiin kuitenkin terveeksi ja päästettiin kotiin. Alexander sai sairaskohtauksen palattuaan kotiin 2. maaliskuuta 2010 pelatusta ottelusta Notts Countya vastaan ja kuoli sairaalassa seuraavana päivänä. 

## Lähteet
Viitasaaren keskuskoulu

**Viitasaaren keskuskoulu** oli Viitasaarella sijaitseva yläkoulu, jossa opetettiin 7.–9. vuosiluokkia. 

Viitasaaren keskuskoulu yhdistettiin Haapaniemen kouluun, joka käsitti aiemmin alakoulun, eli aiemmin ala-asteen. Ennen koulujen yhdistymistäkin alakoululaiset käyttivät Viitasaaren keskuskoulun tiloja esimerkiksi ruokailuun ja käsityöluokkina.

Keskuskoulu sijaitsi, ja nykyisin Haapaniemen koulu sijaitsee, uimahallin, kirjaston ja nuorisotalon lähellä. Keskuskoulua alettiin remontoida jouluna 2009, ja koulun B-rakennus valmistui kesällä 2010. Peruskorjaus valmistui kokonaisuudessaan maaliskuussa 2011.

Liikuntatiloina toimivat Viitasaaren urheilukenttä, Viitasaari-Areena ja Hurrikaani-halli.

Yläkoulun rehtorina toimi Antti Kero vuoteen 2014 saakka, ja häntä seurasi Jari Kunelius. Kero toimi myös oppilaanohjaajana. Koulussa oli yli 300 oppilasta lukuvuonna 2009–2010.

## Lähteet
Woodside

**Woodside** voi viitata useisiin paikkoihin ympäri maailmaa:

## Australia
*Woodside (Etelä-Australia), kylä
*Woodside (Victoria), kylä
*Woodside Petroleum, australialainen yritys

## Kanada
*Woodside (Kanada), kunnallishallinnoton yhteisö

## Yhdistynyt kuningaskunta
*Woodside (Aberdeen), Aberdeenin kaupunginosa
*Woodside (Dundee), Dundeen kaupunginosa
*Woodside (Berkshire), kylä
*Woodside (County Durham), kylä
*Woodside (Glasgow), Glasgow'n kaupunginosa
*Woodside (Lontoo), Lontoon kaupunginosa
*Woodside (Merseyside), kylä

## Yhdysvallat
*Woodside, Delaware, kunta
*Woodside (Kalifornia), kaupunki
*Woodside (Pennsylvania), väestönlaskennallinen alue
*Woodside (Queens), New Yorkin kaupunginosa
*Woodside (Utah), autiokaupunki
*Woodside Township (Otter Tailin piirikunta)
*Woodside Township (Polkin piirikunta)
Pummi (elokuva)

**Pummi** () on Pier Paolo Pasolinin ohjaama ja kirjoittama italialainen draamaelokuva vuodelta 1961. Se kertoo nuoresta pummista, joka rakastuu hyveelliseen naiseen, ja hänen yrityksistään saavuttaa tuo rakkaus. *Pummi* oli Pasolinin ensimmäinen ohjaustyö.

## Rooleissa

## Lähteet
*

### Viitteet

## Aiheesta muualla
* 
* 
*
Erkki Koiso-Kanttila

**Erkki Antero Koiso-Kanttila** (8. joulukuuta 1914 Tampere – 29. lokakuuta 2006 Helsinki) oli arkkitehtuurin professori ja Oulun yliopiston rehtori. Hänen mukaansa nimettiin Erkki Koiso-Kanttilan katu Oulun yliopiston viereen.

Koiso-Kanttilan vanhemmat olivat rakennusmestari Kustaa Koiso-Kanttila ja Elsa Suomela. Hän tuli ylioppilaaksi Tampereen suomalaisesta yhteiskoulusta 1934 ja valmistui arkkitehdiksi Teknillisestä korkeakoulusta 1942. Koiso-Kanttila teki useita opinto- ja tutkimusmatkoja Eurooppaan ja Yhdysvaltoihin. Hän toimi Lapin rakennuspiirin suunnittelutoiminnan johtajana 1945–1948, Lapin läänin lääninrakennustarkastajana 1949–1959, Suomen arkkitehtiliiton standardoimislaitoksen suunnitteluosaston päällikkönä 1950–1958 sekä liiton asiamiehenä 1951. Helsingin 1. apulaiskaupunginarkkitehti hän oli 1958–1959 ja vs. kaupunginarkkitehti 1959–1961. Oulun yliopiston arkkitehtuurin professorina Koiso-Kanttila toimi 1961–1977, arkkitehtiosaston johtaja hän oli 1975–1977 ja yliopiston rehtori 1965–1968. Oma arkkitehtitoimisto Koiso-Kanttilalla oli vuodesta 1943. Hän toimi 1950-luvulta aina 1980-luvun alkuun useissa Oulun yliopiston suunnittelua ja rakentamista koskeneissa toimielimissä ja oli yliopistojen ja korkeakoulujen rakentamisen neuvottelukunnan puheenjohtaja 1974–1982. Tekniikan alan kunniatohtori Koiso-Kanttilasta tuli 1974.

Koiso-Kanttila oli sotilasarvoltaan insinöörimajuri (1966), hänen puolisonsa vuodesta 1941 oli Maijaliisa Soivio.

## Lähteet

## Aiheesta muualla
* Erkki Koiso-Kanttilan muistokirjoitus sanomalehti Kalevassa
Silent Scream

**Silent Scream** on suomalainen yhtye, joka on perustettu vuonna 2009 hajonneen Varjon raunioista. Varjon perustajajäsenet Antti Lautala ja Henry Waldén olivat sopineet aikanaan, että jos toinen eroaa bändistä tai kuolee, toinen ei jatka bändiä Varjo-nimellä. Waldénin kuoltua tapaturmaisesti syyskuussa 2008 Varjo-yhtye lopetti, ja loput jäsenet jatkoivat nimellä Silent Scream. Silent Screamin kokoonpanossa on nyt kolme jäsentä, Antti Lautala, Jukka Laine ja Matthew Pallasoja. Vuonna 2010 Silent Scream julkaisi ensimmäisen pitkäsoittonsa nimeltään ''In the Cinema''. Albumilla on kuultavissa vaikutteita muun muassa kauhuelokuvien klassikoista ja Killing Joken kaltaisista post-punk -yhtyeistä. 

Bändi on julkaissut tähän mennessä neljä albumia.

## Diskografia
* 
* *Public Execution* (2012, Stupido Records)
* *Carrion Screaming* (2016, Stupido Records)
* *Side Effects For Two* (2024, Bat-Cave Productions)

## Lähteet

## Aiheesta muualla
* Sue, 22.02.2010, Eilisen jälkeen / Viimeinen näytös: Liikkuvat Lapset, Päät, Silent Scream / Varjo (keikka-arvio)
* Yhtyeen kotisivut
Azerbaidžanin futsalmaajoukkue

**Azerbaidžanin futsalmaajoukkue** edustaa Azerbaidžania futsalin kansainvälisissä otteluissa. Sitä hallinnoi maan jalkapalloliitto. Joukkue on FIFA-rankingissa sijalla 15 Azerbaidžan on osallistunut EM-kilpailuihin kahdesti, mutta ei ole selviytynyt MM-kisoihin. Joukkue sijoittui ensimmäisissä arvokisoissaan EM-kisoissa 2010 neljänneksi. 

Azerbaidžanin joukkueessa pelaa useita brasilialaistaustaisia pelaajia, esimerkiksi Biro Jade, joka voitti EM-kisojen maalikuninkuuden vuonna 2010. Suuri enemmistö pelaa seuratasolla Araz Nahitševanin joukkueessa, jota maajoukkueen päävalmentaja Alesio valmentaa. 

## Lähteet
Ann

**Ann** voi viitata seuraaviin asioihin:
*Ann, kaupunki Myanmarissa
*Ann, autiokaupunki Kaliforniassa
*Ann, kraatteri Kuussa
*Ann, nimi
Mod

**Mod** tarkoittaa muun muassa seuraavia asioita:

* mod, eräs brittiläinen nuorisokulttuuri
* MoD (*Ministry of Defence*), Ison-Britannian puolustusministeriö
* modulo eli jakojäännös
* M.O.D. (*Method of Destruction*), newyorkilainen thrash-yhtye
* MOD-musiikki eli tracker-musiikki, tietokoneella tehtyä musiikkia.
* modaus eli laitteistojen tai ohjelmistojen muokkaaminen
* Mod, sukunimenä:
** Akseli Mod (1899–1979), suomalainen kommunisti.
Andienlokki

**Andienlokki** (*Larus serranus*, myös *Chroicocephalus serranus*) on eteläamerikkalainen lokkilaji. Sen elinympäristöä ovat Andien järvet sisämaassa Ecuadorin pohjoisosista Chilen pohjoisosaan, läntiseen Boliviaan ja Argentiinan pohjoisosiin. Laji talvehtii Tyynenmeren rannikolla, lähinnä Chilen eteläosissa. Andienlokin holotyypin kuvaili Johann Jakob von Tschudi Junínista Perusta vuonna 1844.

## Lähteet
Preerialokki

**Preerialokki** (*Larus californicus*) on pohjoisamerikkalainen lokki. Sen elinympäristö on mantereen itäosan sisämaan järvillä, pohjoisessa Kanadan Mackenziejoelta Albertaan ja Länsi-Manitobaan. Yhdysvaltojen puolella se elää maan luoteisvaltioissa, muun muassa Etelä-Dakotassa, Washingtonissa, Wyomingissa ja Montanassa. Siitä tunnetaan kaksi alalajia. Lajin holotyypin kuvaili George Newbold Lawrence Stocktonista Kaliforniasta 1854. Preerialokilla on vaihteleva ruokavalio ja se syö hyönteisiä, jyrsijöitä, kaloja, munia, muiden lintujen poikasia, haaskoja ja jätteitä.

## Lähteet
Yurisleidy Lupetey

**Yurisleidy Lupetey Cobas** (s. 6. toukokuuta 1981 Holguín) on kuubalainen judoka ja olympiamitalisti. Hän voitti pronssia Ateenan olympialaisista 2004 alle 57-kiloisten sarjassa. Lupetey on voittanut samassa painoluokassa myös maailmanmestaruuden Münchenissä 2001, MM-pronssia Osakassa 2003, kultaa Pan-Amerikan kisoissa 2003 ja 2011 sekä kuusi Pan-Amerikan judomestaruutta. 

## Lähteet
Blaster Master: Blasting Again

**Blaster Master: Blasting Again** (japanissa nimellä *Blaster Master*) on Crave Entertainmentin julkaisema ja Sunsoftin kehittämä  peli vuodelta 2001. Peli kuuluu *[[Blaster Master (pelisarja)|Blaster Master]]* -sarjaan. Peli on tyyliltään kolmannesta persoonasta kuvattu niin tankin kuin myös hahmon kohdalla.

## Juoni
Aiemmista peleistä tuttu Jason Frudnick on saanut surmansa jouduttuaan kohtaamaan Kaiser-nimisen mutantin. Viisi vuotta myöhemmin hänen 16-vuotias poikansa Roddy ja Jasonin adoptiotytär Elfie päättävät hoitaa isältä kesken jääneen tehtävän loppuun: estää mutanttien maailmanvalloituksen ja tuhota Kaiser, mutanttien johtaja. Elfie asettuu operaattoriksi ja tankin välineiden päivittäjäksi ja Roddy isänsä tapaan ryhtyy SOPHIA:n kuljettajaksi.

## Aiheesta muualla
* Blaster Master: Blasting Again GameFAQs -sivustolla 
* Blaster Master -sivusto
Indrek Pertelson

**Indrek Pertelson** (21. huhtikuuta 1971 Tallinna) on virolainen judoka ja olympiamitalisti. Hän on voittanut urallaan kaksi olympiamitalia, pronssia yli 100-kiloisten sarjassa vuosina 2000 ja 2004. Pertelson on voittanut myös kaksi mitalia MM-kilpailuista ja viisi EM-kisoista. 

## Lähteet
* Pertelsonin profiili judoinside.com-sivustolla 

## Viitteet
Ruotsin cup

**Ruotsin cup** on muun muassa seuraavissa urheilulajeissa käytävä kilpailu:

* baseballin Ruotsin cup
* jalkapallon Ruotsin cup
* jääpallon Ruotsin cup
* koripallon Ruotsin cup
* käsipallon Ruotsin cup
* lentopallon Ruotsin cup
* rugby unionin Ruotsin cup
* salibandyn Ruotsin cup
* sulkapallon Ruotsin cup
* tenniksen Ruotsin cup
* vesipallon Ruotsin cup
* yleisurheilun Ruotsin cup.
Friendly Floatees

**Friendly Floatees** olivat muovisia kylpyleluja, joita päätyi vuonna 1992 mereen rahtilaivasta, joka oli myrskysäällä kuljettamassa niitä Kiinasta The First Years Inc -nimiseltä tehtaalta Yhdysvaltoihin.

Kiinasta Seattleen matkalla olleesta rahtialuksesta joutui vuonna 1992 myrskyn aiheuttamassa onnettomuudessa Tyynenmereen 29&nbsp;000 Friendly Floatees -merkkistä kylpylelua, joukossa muun muassa kilpikonnia, ankkoja, majavia ja sammakoita. Tuulet ja merivirrat kuljettivat niistä tuhansia Alaskaan, mutta osa kulkeutui Beringinsalmeen. Lelut oli suunniteltu kestämään taaperoikäisten kylpyleikkejä, ja osa niistä selvisikin jäiden läpi Atlantille. Niiden kulkureitit ja -nopeudet ovat antaneet tutkijoille lisätietoa merivirroista.

## Lähteet
Dorjpalamyn Narmandakh

**Dorjpalamyn Narmandakh** (; s. 18. joulukuuta 1975 Darhan) on mongolialainen judoka ja olympiamitalisti. Hän voitti pronssia Atlantan olympialaisissa 1996 alle 60-kiloisten sarjassa. Narmandakh on voittanut neljä mitalia Aasian-mestaruuskilpailuissa vuosina 1993 &ndash; 2001.

## Lähteet
Meksikonlokki

**Meksikonlokki** (*Larus heermanni*) on Meksikossa ja Kaliforniassa pesivä lokki. Sen elinympäristö käsittää lähinnä Kalifornianlahden ja siellä erityisesti Isla Rasan; sekä Baja Californian San Beniton saaren Tyynenmeren puolella, harvakseltaan Kalifornian rannikon. Satunnaisesti se pesii myös San Franciscon lahdella. Meksikonlokki syö pieniä kaloja, äyriäisiä, niveljalkaisia, hyönteisiä, jätteitä, haaskoja ja muiden lintujen munia. Lajin holotyypin kuvaili John Cassin San Diegosta Kaliforniasta 1852.

## Lähteet
Abdullo Tangriyev

**Abdullo Tangriyev** (s. 28. maaliskuuta 1981) on uzbekistanilainen judoka ja olympiamitalisti. Hän voitti olympiahopeaa yli 100-kiloisten sarjassa Pekingin olympialaisissa 2008 ja avoimen sarjan maailmanmestaruuden Tjumenissa 2011. Hän on saavuttanut lisäksi kolme MM-pronssia ja voittanut kuusi Aasian-mestaruutta.

## Lähteet
*Profiili judoinside.com-sivustolla
Clare Hall

**Clare Hall** on yksi Cambridgen yliopiston 31&nbsp;collegesta. Sen perusti vuonna 1966 Clare College, joka itsekin oli aikaisemmin (1338–1856) tunnettu nimellä *Clare Hall*. Päätös collegen perustamisesta tehtiin tammikuussa 1964 ja sen ensimmäiseksi presidentiksi valittiin vuonna 1965 Brian Pippard. Clare College lahjoitti uudelle jatko-opiskelijoiden collegelle paitsi vanhan nimensä, myös maata ja rakennuksia Herschel Roadilta Cambridgen läntisistä osista. Lisälahjoituksia saatiin muun muassa Andrew Mellonin säätiöltä, jonka nimi oli tuolloin *Old Dominion Foundation*. Clare Hall sai kuninkaallisen erioikeuden itsenäisenä collegena Elisabet II:lta vuonna 1984.

Clare Hallin itsensä mukaan collegen tekee poikkeukselliseksi sen epämuodollinen ilmapiiri, joka ilmenee muun muassa erillisen opettajain pöydän () puuttumisena ruokasalista; Clare Hallissa opettajien ja jatko-opiskelijoiden vuorovaikutusta yritetään kannustaa. Muita Clare Hallin erityisyyksiä ovat perheystävällisyys ja ulkomaisten vierailevien tutkijoiden runsas määrä. 

Cambridgen yliopisto poisti vuonna 1965 säännöistään sekacollegekiellon. Clare Hall ja kaksi muuta jatko-opiskelijoiden collegea (Wolfson College ja Darwin College) olivat Cambridgen ensimmäiset colleget, jotka alkoivat hyväksyä sekä mies- että naisopiskelijoita.

Clare Hall ja Osk. Huttusen säätiö ovat perustaneet Fellowship-apurahan. Se on tarkoitettu tutkijoiden 6–12 kuukauden työskentelyyn Cambridgen yliopistossa, sen Clare Hall -collegessa.

## Lähteet

## Aiheesta muualla
Åke Edwardson

**Karl Åke Peter Edvardsson** (s. 10. maaliskuuta 1953, Småland, Ruotsi) on ruotsalainen kirjailija. Hän on aiemmin ollut journalismin luennoitsijana Göteborgin yliopistossa. Hänet tunnetaan ennen muuta Göteborgiin sijoittuvista Erik Winter -dekkareistaan.

## Teokset
* Till allt som varit dött (1995, suom. *Sen kutsuu elohon*, 2010)
* Gå ut min själ (1996, suom. *Joudu jo sieluni*, 2011)
* Dans med en ängel (1997, suom. *Enkelitanssi*, 1999)
* Rop från långt avstånd (1998, suom. *Etäisiä huutoja*, 2000)
* Genomresa (1999, suom. *Läpikulkumatka*, 2006)
* Sol och skugga (1999, suom. *Varjoa ja aurinkoa*, 2001)
* Låt det aldrig ta slut (2000, suom. *Se ei päättyä saa*, 2002
* Himlen är en plats på jorden (2001, suom. *Maanpäällinen taivas*, 2003)
* Segel av sten (2002, suom. *Kivinen purje*, 2004)
* Jukebox (2003)
* Winterland (2004, suom. *Winterland — rikostarinoita*, 2005)
* Samurajsommar (2005, nuortenkirja, suom. *Samuraikesä*, 2006)
* Rum nummer 10 (2005, suom. *Huone numero 10*, 2006)
* Drakmånad (2006, nuortenkirja, suom. *Lohikäärmekuu*, 2010)
* Vänaste land (2006, suom. *Armahin maa*, 2008)
* Nästan död man (2007, suom. *Melkein kuollut mies*, 2008)
* Den sista vintern (2008, suom. *Winterin viimeinen talvi*, 2010)
* Hus vid världens ände (2012, suom. *Talo maailman laidalla*, 2013)
* Marconi park (2013, suom. *Menneisyyden viesti*, 2014)

## Aiheesta muualla
*Virallinen nettisivu
Konda

**Konda** () on Obin vesistöön kuuluvan Irtyšin sivujoki Tjumenin alueeseen kuuluvassa Hanti-Mansian autonomisessa piirikunnassa Venäjällä. Sen pituus on 1&nbsp;097 kilometriä ja valuma-alueen laajuus 72&nbsp;800 neliökilometriä. Joen virtaus vaihtelee voimakkaasti. Keskimääräinen virtaus 164 kilometrin päässä joen suusta on 231 kuutiometriä sekunnissa.

Konda virtaa Länsi-Siperian alangon länsireunalla ensin kohti kaakkoa ja sitten koilliseen. Joen vesistössä on paljon järviä. Tärkeimmät sivujoet ovat Mulymja, Bolšoi Tap, Jukonda, Kama, Jevra, Kuma ja Splavnaja.

Seudulla on öljyesiintymiä. Joen varrella sijaitsee Urain kaupunki ja Kondinskojen piirikeskus. Kanta-asukkaat ovat manseja.

## Lähteet

## Aiheesta muualla
* Hydrologisia tilastoja 1936-1990: Konda at Bolchary   (unesco.org)
Sosva

**Sosva** () on Obin vesistöön kuuluvan Tavdan toinen alkujoki Sverdlovskin alueella Venäjällä. Sen pituus on 635 kilometriä ja valuma-alueen laajuus 24&nbsp;700 neliökilometriä. Joen virtaus vaihtelee voimakkaasti. Keskimääräinen virtaus 140 kilometrin päässä joen suusta on 113 kuutiometriä sekunnissa.

Sosva saa alkunsa pohjoisen Uralin itärinteiltä, virtaa kaakkoon ja alajuoksullaan Länsi-Siperian alangolla kohti koillista. Joki on liikennöintikelpoinen 333 kilometrin matkalla.

Joen varrella sijaitsee Garin piirikeskus ja Sosvan kaupunkimainen taajama. Yläjuoksulla on Denežkin Kamen -niminen luonnonpuisto.

## Katso myös
* Malaja Sosva
* Severnaja Sosva

## Lähteet
Mantelikala

**Mantelikala** on kalaruoka, jonka pääraaka-aineena käytetään esimerkiksi seitiä, turskaa tai lohta. Kalan päälle tehdään kuorrutus, joka on tehty korppujauhoista, kermasta, voista ja mantelilastuista. Mantelikalaa on myös saatavilla valmisruokana.

## Lähteet

 

## Aiheesta muualla
* Fineli: Mantelikalan ravintosisältö 
* Mantelikalan resepti
Nimet Yhdysvalloissa

**Nimet Yhdysvalloissa** ovat yleensä etunimien ja sukunimien osalta peräisin Euroopasta ja useimmat niistä ovat, kuten Yhdysvaltojen valtakieli englannin kieli, peräisin Englannista. Alkuperäisiä amerikkalaisia nimiä sen sijaan esiintyy jonkin verran paikannimissä.

Kaiken kaikkiaan puhtaasti "amerikkalaisia" nimiä on varsin vähän, ja lähinnä niitä esiintyy paikannimissä sekä luonnonpaikoilla että asutusnimissä. Henkilönimissä sen sijaan puhtaasti "amerikkalaiset" elementit ovat vähäisempiä. Eräs Yhdysvalloissa, mutta myös pohjoismaissa, varsinkin Ruotsissa ja Tanskassa yleinen tapa on ottaa joko vanhemmilla tai esipolvilla olleita sukunimiä välinimiksi (vrt. George Walker Bush). Jotkut voivat myös käyttää puhuttelunimenään välinimeä varsinaisen etunimen asemesta (vrt. Strom Thurmond, Gore Vidal).

## Paikannimet
Paikannimissä on englannin kielen (vrt. Springfield) ja yleisen länsimaisen kulttuuripiirin, kuten antiikin Kreikan ja Rooman (vrt. Philadelphia) tai yleisen eurooppalaisen paikannimistön (vrt. Paris) elementtien ohella myös Amerikan alkuperäiskansoilta saatua nimistöä (muun muassa Manhattan ja Mississippi), sekä aikoinaan Espanjan siirtomaihin kuuluneissa osissa Yhdysvaltoja myös espanjankielistä nimistöä (vrt. Santa Fe, Los Angeles, San Francisco) ja Ranskan siirtomaana olleessa Louisianassa Ranskaan viittaavaa nimistöä (esimerkiksi New Orleans).

## Etunimet
Etunimistä jotkut ovat alkuperältään englantilaisia, joko roomalaisia, kelttiläisiä tai germaanisia esikristillisiä tai antiikin kulttuuriin perustuvia nimiä, mutta suuri osa on koko Euroopassa yleisiä kristillisperäisiä nimiä, joiden alkuperä on heprean, kreikan ja latinan kielissä.

## Sukunimet
Sukunimissä ovat edustettuina kaikki Yhdysvaltoihin saapuneet siirtolaisryhmät, joista suurin osuus on englantilaisilla nimillä, mutta myös muut siirtolaisryhmät ovat vahvasti edustettuna (vrt. Vonnegut, de Niro, Schwarzkopf, Kissinger, Soderbergh, Pietila, Mondale).

## Lähteet

## Aiheesta muualla
* Behind the Name: English Names 
* American Name Society
Davaasambuugiin Dorjbat

**Davaasambuugiin Dorjbat** (; s. 19. marraskuuta 1970) on mongolialainen entinen judoka. Hän voitti urallaan kaksi mitalia Aasian-mestaruuskilpailuista vuosina 1991 ja 1993. Dorjbat osallistui yksiin olympialaisiin, Barcelonan kisoihin 1992, joissa hän sijoittui jaetulle yhdeksännelle tilalle kevyessä keskiluokassa.

## Lähteet
* Davaasambuugiinin profiili judoinside.com-sivustolla
Adolph Deutsch

**Adolph Deutsch** (20. lokakuuta 1897 Lontoo, Iso-Britannia – 1. tammikuuta 1980 Los Angeles, Kalifornia, Yhdysvallat) oli brittiläinen elokuvasäveltäjä.

Broadwaylla 1920-luvulta alkaen toiminut Deutsch siirtyi elokuvasäveltäjäksi 1938. Hänet palkittiin kolmesti Oscar-palkinnolla. Palkinnot hän sai elokuvista *[[Annie mestariampuja (elokuva)|Annie mestariampuja]]* (1950), *[[Seitsemän veljeksen morsiamet]]* (1954) ja *[[Oklahoma (elokuva)|Oklahoma]]* (1955). Hänen muihin elokuviinsa kuuluvut muun muassa *[[Maltan haukka (vuoden 1941 elokuva)|Maltan haukka]]* (1941), *[[High Sierra]]* (1941) ja *[[Pikku naisia (vuoden 1949 elokuva)|Pikku naisia]]* (1949). Deutsch jäi eläkkeelle 1961.

## Lähteet

## Aiheesta muualla
* 
*
L’Arroseur arrosé

**L’Arroseur arrosé** (Suomessa myös nimillä **Kasteltu kastelija** ja **Puutarhuri**) on Louis Lumièren ohjaama ranskalainen lyhyt mykkä komediaelokuva vuodelta 1895. Se on tiettävästi maailman ensimmäinen komediaelokuva ja lisäksi ensimmäinen elokuva, joka kertoo kuvitteellisen tarinan. Se on myös ensimmäinen elokuva, jota varten suunniteltiin elokuvajuliste, joka liittyy elokuvan tapahtumiin.

Puutarhuria esitti Lumièren oma puutarhuri François Clerc ja poikaa Lumièren puusepän kisälli Benoît (tai Daniel) Duval.

## Lähteet

## Aiheesta muualla
*
*
Kuusilokki

**Kuusilokki** (*Larus philadelphia*, myös *Chroicocephalus philadelphia*) on pohjoisamerikkalainen lokkilaji. Sen esiintymisalue ulottuu Alaskan länsiosista Brittiläisen Kolumbian itäosiin, Québeciin ja mahdollisesti Mainen pohjoisosiin. Se talvehtii sekä Tyynenmeren että Atlantin rannikoilla Meksikoa ja Länsi-Intian saaristoa myöten. Lajin holotyypin kuvaili George Ord Philadelphiasta vuonna 1815.

## Lähteet
Amerikanharmaalokki

**Amerikanharmaalokki** (*Larus smithsonianus*), joka luetaan usein harmaalokin alalajiksi *L. argentatus smithsonianus*, on pohjoisamerikkalainen lokki. Sen elinympäristö ulottuu Alaskasta suurimpaan osaan Kanadaa Suurille järville, ja Yhdysvaltain itärannikolle Pohjois-Carolinaan saakka.  Lajin holotyypin kuvaili Elliott Coues  1862.

## Lähteet
Lähikuvia

**Lähikuvia** on vuonna 2004 julkaistu Kaksio-nimisen yhtyeen esikoisalbumi.

Albumilta julkaistiin singlet *Ajattelen sua* ja *Tyttö tanssii vaan*.

## Kappaleet
# Lähikuvia
# Ajattelen sua
# Kuume
# Tyttö tanssii vaan
# Katseilta suojaan
# Ihana
# Putosin (feat. Mariska)
# Lähemmäksi
# Iltasatuja
# Tähdet
# Yöperhoset
# Ajattelen sua (drum n´ bass dub)

## Singlet
* 
* 
* 

## Arvostelut
* Findance: 

## Lähteet
Amerikanmerilokki

**Amerikanmerilokki** (*Larus occidentalis*) on pohjoisamerikkalainen lokki. Sen elinympäristö ulottuu Yhdysvaltain koillisrannikon Washingtonin Destruction Islandilta Kaliforniaan ja Meksikon Baja Californian Guadalupe Islandille. Siitä tunnetaan kaksi alalajia. Se syö kaloja, rapuja, mustekaloja, simpukoita, merisiilejä, munia, haaskoja, jätteitä ja toisten lintujen poikasia. Lajin holotyypin kuvaili John James Audubon Washingtonin Cape Disappointmentista 1839.

## Lähteet
Discovery Peak

**Discovery Peak** voi viitata ainakin seuraaviin asioihin:

* Discovery Peak (Kalifornia), Yhdysvallat. (Nimi epävirallinen)
* Discovery Peak (Washington), Yhdysvallat.
Tsogtbazaryn Enkhjargal

**Tsogtbazaryn Enkhjargal** (, s. 6. huhtikuuta 1981 Erdenebüren) on mongolialainen naispainija. Hän on voittanut urallaan yhden pronssimitalin MM-kisoista, kaksi pronssia Aasian kisoista sekä seitsemän mitalia Aasian-mestaruuskilpailuista. Enkhjargal on osallistunut kaksiin kesäolympialaisiin, Ateenassa 2004 jän sijoittui kahdeksanneksi ja Pekingissä 2008 16:nneksi. 

## Lähteet
* Profiili foeldeak.com 
* Tsogtbazarynin profiili sports-reference.com-sivustolla
Jonna Kärkkäinen

**Jonna Kärkkäinen** (s. 1982 Espoo) on suomalainen laulaja, säveltäjä ja sanoittaja. Kärkkäinen tunnetaan myös taiteilijanimellä **Jo Angel**.

## Ura
Kärkkäinen on säveltänyt ja sanoittanut useille eri artisteille kappaleita, muun muassa Gimmelille, Sunrise Avenuelle, Kristiina Braskille ja Antti Tuiskulle. Hän on myös toiminut laulaja–säveltäjä–sanoittajana 2000-luvun alussa toimineessa Kaksio-yhtyeessä.

Kaksion jälkeen Jonna jatkoi biisien tekoa HMC-yhtiön song writerina, eli tehden tilaustyönä kappaleita eri artisteille. Alkuvuodesta 2009 Kärkkäinen antoi äänensä *[[Pasila (televisiosarja)|Pasila]]*-animaatiosarjan Jemmica Laamaselle. Myöhemmin Kärkkäinen alkoi työstää kappaleita omalle sooloalbumilleen *[[Who’s Afraid Of Love?]]*, joka julkaistiin taiteilijanimellä Jo Angel toukokuussa 2010. Albumi ei kuitenkaan menestynyt, eikä se noussut lainkaan Suomen viralliselle albumilistalle.

## Diskografia
### Albumit

### Singlet

### EP:t

## Lähteet

## Aiheesta muualla
* Jo Angelin virallinen sivusto
Badrakhyn Odonchimeg

**Badrakhyn Odonchimeg** (, s. 12. lokakuuta 1981 Bayantsogt) on mongolialainen naispainija. Hän on voittanut urallaan yhden pronssimitalin MM-kilpailuista ja Aasian kisoista sekä neljä mitalia Aasian-mestaruuskilpailuista. Odonchimeg on osallistunut kesäolympialaisiin kerran, Pekingissä 2008, missä hän sijoittui kymmenenneksi alle 63-kiloisten sarjassa. 

## Lähteet
Emil Forselius

**Emil Forselius** (23. marraskuuta 1974 Västervik, Ruotsi – 1. maaliskuuta 2010 Tukholma) oli ruotsalainen näyttelijä. Hän sai ensimmäisestä roolistaan skinheadina elokuvassa *[[Tic Tac]]* vuonna 1997 Guldbagge-palkinnon. Hän oli valmistunut Tukholman teatterikorkeakoulusta vuonna 2002. 

## Elokuvat ja TV-sarjat
*1997 *[[Tic Tac]]*
*1997 *[[Viimeinen sopimus]]* (*Sista kontraktet*)
*1998 *Beck* ja sen tv-episodi *Vita nätter*, (TV)
*1998 *[[St. Mikaelin sairaala]]* (*S:t Mikael*, TV-sarja)
*2000 *[[Syvän joen salaisuus]]* (*Järngänget*)
*2000 *[[Nakuna]]*, (*Naken*) 
*2001 *[[Uutispommi (elokuva)|Uutispommi]]* (*Sprängaren*)
*2002 *Stora teatern* (TV-sarja)
*2003 *[[Belinder auktioner]]*
*2003 *[[Deadline-Torp]]* (NRK)
*2003 *[[Kehystetty rakkaus]]* (*Kommer du med mig då?*)
*2006 *Hombres* (TV-sarja)
*2007 *Himmelblå* (TV-sarja, NRK)
*2010 *[[Velkoja (elokuva)|Wallander: Velkoja]]*

## Lähteet
*Helsingin Sanomat, kuolinuutinen 
*
Juveniili polypoosi

**Juveniili polypoosi** on harvinainen sairaus, josta kärsivillä esiintyy hamartomatoottisia polyyppejä varsinkin paksusuolessa mutta myös mahalaukun ja ohutsuolen alueella. Tauti kasvattaa suolistosyövän vaaraa. Se periytyy autosomissa dominantisti mutta voi myös johtua uudesta mutaatiosta. Useimmiten polyyppejä esiintyy 20 vuoden ikään mennessä. SMAD4:n mutaatiosta kärsivällä voivat esiintyä yhtäaikaisesti juveniili polypoosi ja hereditaarinen hemorraginen teleangiektasia.

## Lähteet
Jori Mørkve

**Jori Mørkve** (s. 29. joulukuuta 1980 Voss) on norjalainen uransa lopettanut ampumahiihtäjä. Hän on kilpaillut maailmancupissa vuodesta 2001 alkaen vuoteen 2016 asti. Mørkve on voittanut kaksi mitalia MM-kisoista, pronssia Anterselvasta 2007 sekä naisten viestissä että sekaviestissä. Hänen paras sijoituksensa maailmancupissa on kolmas viestistä Hocfilzenissä 2006. 

## Lähteet
*
Amerikanisolokki

**Amerikanisolokki** (*Larus glaucescens*) on Tyynenmeren pohjoisosissa elävä lokki. Sen elinympäristö ulottuu Aleuttien länsipäästä ja Commander Islandsilta eteläiselle Beringinmerelle sekä Etelä-Alaskaan, ja sieltä kaakkoon Pohjois-Oregoniin. Se talvehtii Beringinmereltä Japaniin, Kaliforniaan ja Baja Californiaan ulottuvalla alueella. Lajin holotyypin kuvaili Johann Friedrich Naumann 1840.

Amerikanisolokki on kaikkiruokainen ja sen ruokavalio koostuu kaloista, maljakotiloista, nivelkotiloista, simpukoista, merisiileistä, siimajalkaisista, ravuista, mustekaloista, sekä pienemmistä linnuista, munista, pienistä nisäkkäistä, kasvimateriaalista ja jätteistä sekä haaskoista.

## Lähteet
Discovery Peak (Kalifornia)

**Discovery Peak** on vuori Diablo Rangen vuorijonossa. Se tunnetaan myös nimellä **Valpe Ridge–Rose Flat**. Vuori on Alamedan piirikunnan korkein kohta ja on 1&nbsp;170,4 metriä korkea. Nimen *Discovery Peak* vuorelle antoi vuonna 1991 Dinesh Desai. 

## Lähteet
Mariliisa Salmi

**Mariliisa Salmi** (s. 20. syyskuuta 1964) on entinen suomalainen lentopalloilija, joka valittiin uransa aikana muun muassa Yhdysvaltain Yliopistosarjan parhaimmaksi pelaajaksi. Hän on myös kaikkien aikojen eniten naisten A-maaotteluita pelannut pelaaja; hän pelasi 235 maaottelua vuosina 1984–2000 ja vielä vuoden 2021 päättyessä hän oli ainoa yli 200 lentopallomaaottelua pelannut suomalaisnainen.

Lentopallourallaan Salmi voitti peräti viisi Suomen mestaruutta, joista neljä tuli peräkkäin vuosien 1990–1994 välisenä aikana ja viides lopulta vuoden tauon jälkeen 1996. Hänet valittiin vuoden naislentopalloilijaksi Suomessa 1990, 1992 sekä 1993, että myös vuoden liigapelaajaksi historian ensimmäisellä lentopallon SM-liigakaudella vuonna 1996. Urallaan Salmi edusti Kauhajoen Karhua, Vaasan Vasamaa, Brigham Young Universitya (USA), Kongsbergia (Norja), Courrieresia (Ranska) sekä Seinäjoen Tangoa.

Myöhemmin Salmi on valmentanut Suomen tyttöjen lentopallomaajoukkueita sekä toiminut Etelä-Pohjanmaan urheiluakatemian lentopallovalmentajana. Salmi valittiin Brigham Youngin yliopiston urheilijoiden Hall of Fameen vuonna 2011. Samaan aikaan hienoon kunniagalleriaan pääsivät myös yksi maailman arvostetuimmista lentopallovalmentajista Carl McGown sekä amerikkalaisen jalkapallon pelinrakentaja Gary Scheide, golfaaja Andy Miller ja yleisurheilija Courtney Pugmire Meldrum.

## Pelaajatiedot
* Brigham Youngin yliopiston urheilijoiden Hall of Fameen valinta 2011

Seurat pelaajana:
* Kurikan NSU 1976–1978
* Kurikan Ryhti 1978–1981
* Pacific Palisades High School (USA) 1981–1982
* Kauhajoen Karhu 1982–1985
* Brigham Young University (USA) 1985–1988
* BK Kongsberg Norja 1988–1989
* Courriers Ranska 1989–1990
* Vaasan Vasama 1990–1996, 1997–2000
* Seinäjoen Tango 2000–2001.

Saavutuksia:
* 310 ottelua SM-sarjassa
* 5 SM-kultaa (1991–1994, 1996), 2 SM-pronssia (1984, 1995)
* 4 Suomen cupin voittoa (1990–1993)
* kolme kertaa puolivälierissä USA:n Yliopistosarjan (NCAA 1 div.) lopputurnauksessa
* Norjan mestaruus 1989
* Ranskan liigan hopea 1990

Maajoukkue:
* Ennätykselliset 235 A-maaottelua vuosina 1984–2000
* EM-kisat 1989
* 3 Länsi-Euroopan mestaruuskilpailut (1985–1987, hopeaa 1987)
* 5 PM-kultaa (1984, 1990, 1992, 1994, 2000).

Valinnat:
* NCAA 1. div. vuoden pelaaja USA:ssa 1986, 1986–87 AVCA 1st team, 1986–1987 VB Monthly 1st team, 1986 CVCA 1st team
* parhaan passarin palkinto Ranskan liigassa 1990, 
* 4 kertaa kauden paras naislentopalloilija Suomessa (1990, 1992, 1993, 1996).

## Lähteet
* Ensimmäinen liigamestari Mariliisa Salmi
* http://www.lentopalloliitto.fi/?x814898=12620761

### Viitteet
Verhoturje

**Verhoturje** () on kaupunki Sverdlovskin alueella Venäjällä. Se sijaitsee Obin vesistöön kuuluvan Tura-joen rannalla 306 kilometriä Jekaterinburgista pohjoiseen. Kuuden kilometrin päässä kaupungista on samanniminen Jekaterinburgin ja Serovin välisen radan rautatieasema. Asukkaita on 7&nbsp;400 henkeä (vuonna 2009).

Vuonna 1598 venäläiset perustivat mansilaisen *Neromkarrin* asutuksen paikalle Verhoturjen linnoituksen. Sen tehtävänä oli valvoa Siperiaan johtanutta Babinovin tietä. 1700-luvun loppupuolelle saakka kaupunki oli tärkeä kaupan ja Siperian asuttamisen keskus. Sen taloudellista kehitystä hidasti Verhoturjen reitin sulkeminen vuonna 1763. Vuonna 1604 perustettu Nikolaoksen luostari oli 1900-luvun alkuun saakka suosittu pyhiinvaelluskohde. Vuonna 1926 Verhoturje alennettiin maalaiskyläksi. Vuonna 1947 se sai uudelleen kaupunginoikeudet. Nykyään Verhoturjessa on lähinnä puunjalostusteollisuutta. Lähistöllä sijaitsee Verhoturjen vesivoimalaitos.

## Nähtävyydet
Kaupungin nähtävyyksiin kuuluvat vuosina 1700–1713 rakennettu kremlin portti, viisitorninen Kolminaisuuden katedraali kellotorneineen (1703–1704), Kristuksen ylösnousemuksen kirkko (1786), Nikolaoksen luostarin kahdeksantorninen Ristin ylentämisen katedraali (1905–1913), Pokrovan naisluostarin kirkko (1744–1753), kaupungin laidalla sijaitseva Neitsyt Marian kuolonuneen nukkumisen hautausmaakirkko (1815), Kolminaisuuden katedraalin aukiolle keskittyneet 1700-luvun alun kivirakennukset, Grigori Rasputinin rakennuttama vierastalo (nykyään museona) ym.


File:Trinity Cathedral Verkhoturie.jpg|Kolminaisuuden katedraali

File:Krestovosdvizenskiy sobor.JPG|Ristin ylentämisen katedraali

File:Преображенская церковь в Верхотурье.JPG|Kristuksen kirkastumisen kirkko

File:Верхотурье. Надвратная церковь монастыря.JPG|Simeonin ja Annan porttikirkko

File:Поковский монастырь в Верхотурье.JPG|Vanha Jumalanäidin suojeluksen kirkko

File:Покровская церковь. Новая. Верхотурье.JPG|Uusi Jumalanäidin suojeluksen kirkko



## Lähteet

## Aiheesta muualla

* Verhoturjen historiasta kertova sivusto
Ivdel

**Ivdel** () on kaupunki Sverdlovskin alueella Venäjällä. Se sijaitsee Uralin itäpuolella, lähellä Lozvaan laskevan Ivdel-joen suuta 510 kilometriä Jekaterinburgista pohjoiseen. Kaupungin kautta kulkee Serovin ja Priobjen välinen rautatie, josta haarautuu sivurata Polunotšnojeen.

Ivdel toimii myös pinta-alaltaan koko Sverdlovskin alueen suurimpiin paikallishallinnon ylemmän eli piirejä vastaavan tason alueisiin kuuluvan **Ivdelin kaupunkipiirikunnan** keskuksena. Kaupungissa oli vuoden 2010 väestönlaskennan mukaan 17&nbsp;775 asukasta ja kaupunkipiirikunnassa 24&nbsp;519.

Vuosina 1589–1598 Ivdel-joen suussa sijaitsi venäläisten rakentama puinen Lozvan linnoitus. Myöhemmin paikalla oli Nikito-Ivdelin kylä, joka mainitaan ensimmäisen kerran vuonna 1831. Vuonna 1925 seudulla aloitettiin laajat metsänhakkuut. Vuonna 1937 perustettiin Gulag-järjestelmään kuulunut Ivdelin vankileiri, jossa oli enimmillään yli 30&nbsp;000 vankia.

Nykyään Ivdelissä on lähinnä metsä- ja puunjalostusteollisuutta. Kaupungin pohjoispuolella sijaitsee Polunotšnojen mangaanikaivos.

Ivdelin seudun liikenteellinen ja taloudellinen merkitys saattaa kasvaa merkittävästi lähitulevaisuudessa. Vuonna 2008 hyväksytyn Venäjän rautateiden pitkänajan strategiaohjelman mukaan Uralvuoriston pohjoisosan itäpuolitse rakennetaan vuoteen 2030 mennessä uusi rahtiliikennettä palveleva rautatieyhteys. Se kulkisi reitillä Jamalin Nenetsian Salehard– Hanti-Mansian Berjozovon piirin Saranpaul– Sverdlovskin alueen Ivdelin kaupunkipiirin Polunotšnoje. Ratayhteyden myötä näiden kolmen luonnonvaroistaan rikkaan federaatiosubjektin kaivannaisia saataisiin markkinoille kasvavassa määrin.

## Lähteet
Captain EO

**Captain EO** on Francis Ford Coppolan ohjaama 3D-tieteiselokuva, jonka pääosassa nähdään poptähti Michael Jackson. Elokuvaa esitettiin Disneyn huvipuistoissa vuodesta 1986 aina 1990-luvun loppuun asti. Jacksonin kuoltua elokuvaa alettiin uudelleen esittää vuonna 2010.

## Musiikki
Elokuvassa kuullaan kaksi uutta kappaletta. Ensimmäinen on varhainen versio kappaleesta "Another Part of Me", joka myöhemmin miksattiin uudelleen Jacksonin vuonna 1987 julkaistulle *[[Bad]]*-albumille. Kappale julkaistiin singlenä vuonna 1988. Toinen elokuvassa kuultavista kappaleista on "We Are Here to Change the World", joka julkaistiin virallisesti vasta vuonna 2004 ''The Ultimate Collection'' -kokoelmaboksin mukana. 

## Aiheesta muualla
*
Muijalan koulu

**Muijalan koulu** on Lohjan Muijalassa sijaitseva peruskoulu. Koulussa on luokat 1–6. Koulurakennus oli aluksi mutterin muotoinen, josta tuleekin koulun lempinimi **Mutterikoulu**. Sen jälkeen koulua on laajennettu kahteen kertaan, niin sanotulla ”pienten puolella” ja lisäsiivellä. Koulun vieressä on Muijalan päiväkoti ja Muijalan seurakuntatalo. Koulun ensimmäiselle ja toiselle luokalle toimii myös koulun iltapäiväkerho.

## Onnettomuudet
31. lokakuuta 2016 Muijalan koulun pääaulan katon huomattiin notkahtaneen. Koulun katosta roikkui muutama kipsilevy. Tapahtuman huomasi eräs kuudesluokkalainen, joka ilmoitti siitä koulun henkilökunnalle. Tämän jälkeen koko koulu evakuoitiin läheiseen seurakuntataloon. Paikalle saapui viisi paloautoa varmistamaan, ettei kukaan ole rakennuksessa ja varmistamaan sen, ettei katto romahda.

Muutamia viikkoja tapahtuman jälkeen koulun rehtori kertoi asiasta oppilaille, että katolla on kävelty jälleen. Tämän jälkeen katolle asennettiin valvontakameroita tarkkailemaan, ettei siellä enää käveltäisi.

## Lähteet

## Aiheesta muualla
*Koulun sivut
Volvox

**Volvox** on viherleväsuku, jonka lajien solut muodostavat pallonmuotoisia kolonioita. Pallon eri solut ovat erikoistuneet erilaisiin tehtäviin, joten sitä voitaisiin pitää myös yhtenä monisoluisena eliönä. Volvox-pallo on ikään kuin yksisoluisen ja monisoluisen eliön "välimuoto".

## Lähteet
*
Thomas Cook Airlines

**Thomas Cook Airlines**  oli entiseen brittiläiseen Thomas Cook Groupiin kuuluva lentoyhtiö, joka muodostettiin 31. maaliskuuta 2003 kun JMC Air uudelleenbrändättiin. *Thomas Cook Airlines UK Ltd* ja *[[MyTravel Airways|MyTravel Airways Ltd]]* yhdistettiin 2008. Lentoyhtiöiden yhdistämistä edelsi niiden emoyhtiöiden – Thomas Cook AG:n ja MyTravel PLC:n – fuusio kesäkuussa 2007.

Yhtiö lensi maailmanlaajuista tilaus- ja lomalentoliikennettä pääasiassa Britanniasta käsin. Sen kotikentät ovat Manchesterin lentoasema ja Lontoon Gatwickin lentoasema.

Yritys ajautui konkurssiin syyskuussa 2019 samalla emoyhtiönsä kanssa.

Nykyään Thomas Cook Airlines Scandinavia, Pohjoismaista lentänyt yhtiö, on Sunclass Airlines.

## Laivasto
Heinäkuussa 2016:

### Laivaston kehitys
Thomas Cook Airlines sai ensimmäisen Sharklet-wingleteillä varustetun Airbus A321 -koneensa 22. marraskuuta 2013.

## Lähteet

## Aiheesta muualla
Alejandro (kappale)

”**Alejandro**” on Lady Gagan kappale, joka julkaistiin *[[The Fame Monster]]* -EP:n kolmantena singlenä. Sen ovat kirjoittaneet Lady Gaga ja Nadir Khayat yhdessä RedOnen kanssa, joka myös tuotti kappaleen.

Kappaleen alku on kopio Vittorio Montin kappaleesta "Csárdás".

## Julkaisut

***digitaalinen**
# "Alejandro" – 4:34

***The Remixes EP**
# "Alejandro" (Afrojack Remix) – 4:48
# "Alejandro" (Rusko's Papuseria Remix) – 3:53
# "Alejandro" (Dave Audé Remix) – 7:15
# "Alejandro" (Skrillex Remix) – 5:49
# "Alejandro" (Kim Fai Remix) – 7:20
# "Alejandro" (The Sound of Arrows Remix) – 3:57
# "Alejandro" (Bimbo Jones Remix) – 6:40
# "Alejandro" (Kleerup Remix) – 5:22

***CD-single (Ranska)**
# "Alejandro" (Radio Edit) – 3:58
# "Alejandro" (Dave Audé Radio Remix) – 3:51
# "Alejandro" (Bimbo Jones Radio Edit Remix) – 3:19

***CD-single (Iso-Britannia)**
# "Alejandro" – 4:34
# "Alejandro" (Dave Audé Remix) – 7:15

***7" vinyyli (Iso-Britannia)**
# "Alejandro" – 4:34
# "Alejandro" (Bimbo Jones Remix) – 6:40

***iTunes Bundle -versio (Iso-Britannia)**
# "Alejandro" – 4:34
# "Alejandro" (Music Video) – 8:44

## Musiikkivideo

Lady Gaga järjesti musiikkivideon koekuvaukset tammikuussa 2010. Muotilehti Womens Wear Daily kertoi maaliskuussa, että videon ohjaisi artistin ystävä, valokuvaaja Steven Klein. Lady Gaga vahvisti asian myöhemmässä haastattelussa ja kutsui yhteistyötä nimellä GagaKlein. Ensimmäinen pätkä videosta näytettiin *[[Larry King Live]]* -ohjelmassa 1. kesäkuuta. Musiikkivideo julkaistiin kokonaisuudessaan 8. kesäkuuta. 

Videossa Gaga esiintyy muun muassa lateksisessa nunnan puvussa ja nielee rukoushelmet. Videon sävy on homoeroottinen, ja tällä Lady Gaga haluaa osoittaa kunnioitusta ja rakkautta paitsi omia homoystäviään, myös koko homoyhteisöä kohtaan. Videota on arvosteltu varsinkin tavasta, jolla siinä käsitellään katolista uskoa. Klein on selittänyt rukousnauhan nielemistempausta: "Tämä on Gagan tapa vastaanottaa pyhyys." Katolisten symbolien provokatiivisen käyttämisen katsottiin kuitenkin olevan tuttua jo Madonnan *[[Like a Prayer]]* -musiikkivideosta. Viihteen ammattilaiset pitävät erilaisten kohujen aiheuttamista Lady Gagan koko toiminnan kulmakivenä.

## Live-esitykset

”Alejandro” on The Monster Ball -kiertueen Pohjois-Amerikan osan neljäs kappale, kun taas Euroopassa kappale esitetään viimeisten joukossa. Esitys on eroottinen, ja Lady Gaga on pukeutunut hopeiseen bodyyn. Lopussa kaksi miestaustatanssijaa suutelevat keskenään. Gaga esitti kappaleen myös American Idol -ohjelmassa.

## Listasijoitukset

## Lähteet
Pikkurastasmuura

**Pikkurastasmuura** (*Formicarius nigricapillus*) on Keski- ja Etelä-Amerikassa elävä varpuslintu. Sen elinympäristö käsittää Costa Rican Karaibianmeren puoleisen rinteen, Panaman kummatkin rannikot, sekä Kolumbian ja Ecuadorn Tyynenmeren puoleisen rinteen. Lajin holotyypin kuvaili Robert Ridgway Costa Rican Buena Vistasta 1893.

## Lähteet
Kari Manninen

**Kari Manninen** on suomalainen näyttelijä, joka on esiintynyt muun muassa ''Pikku Kakkosen'' Kaapo-juontajana muun muassa ohjelmissa *[[Ketunleipää]]* ja *Totta vai taikaa*.

Hän on esiintynyt myös Maalaiskomedia-televisiosarjojen Valtsuna.

Manninen on tehnyt myös veistoksia, materiaaleina muun muassa puu, jää, lumi ja hiekka.

## Filmografia
### Näyttelijänä
* ''Pikku Kakkonen''
* ''Pimeän hehku'' (1996)
* ''Vain muutaman huijarin tähden'' (1998)
* *[[Peräkamaripojat]]* (2001)
* ''Mooseksen perintö'' (2001–2002)
* ''Tie Eedeniin'' (2004)
* ''Elli'' (2005)
* ''Paavo ja Raili'' (2006)
* ''Turvetta ja timantteja'' (2006)
* ''Korpelan kujanjuoksu'' (2016)

### Kuvaajana
* *[[Antiikkieno]]* (2007–2008)
* *[[Pirunpelto (televisiosarja)|Pirunpelto]]* (2009, 2011)
* *[[Alavilla mailla hallan vaara]]* (2011)
* *[[Pintaa syvemmältä]]* (2015)
* *[[Korpelan kujanjuoksu]]* (2016–)

## Lähteet

## Aiheesta muualla
*
* 
*
Kruunumuura

**Kruunumuura** (*Formicarius colma*) on eteläamerikkalainen varpuslintu. Sen elinympäristö käsittää Brasilian, Pohjois-Bolivian, Itä-Perun, Itä-Ecuadorin, sekä mantereen pohjoisosan Kolumbian itäosista Ranskan Guyanaan. Lajin holotyypin kuvaili Pieter Boddaert Cayennesta 1783.

## Lähteet
Muriel Barbery

**Muriel Barbery** (s. 28. toukokuuta 1969 Casablanca) on ranskalainen kirjailija ja filosofianopettaja.

Barberyn esikoisteos *Kulinaristin kuolema* ilmestyi ranskaksi vuonna 2000 ja palkittiin ilmestymisvuonnaan Ranskassa parhaana kulinaristisena kirjana. Hänen läpimurtoteoksensa oli toinen romaani *Siilin eleganssi* (2006), jota on myyty maailmanlaajuisesti yli viisi miljoonaa kappaletta.

Barberyn kolmas romaani, *Haltiaelämää*, ilmestyi syksyllä 2016.

## Suomennetut teokset
* 
* 
* 

## Lähteet
Martin Jakš

**Martin Jakš** (s. 6. syyskuuta 1986) on tšekkiläinen uransa lopettanut maastohiihtäjä, viestin olympiamitalisti.

Jakš saavutti junioreiden MM-kilpailuissa Kranj'ssa 2006 hopeaa 10 kilometrin perinteisen hiihtotavan kilpailussa sekä pronssia 2&nbsp;×&nbsp;10&nbsp;kilometrin yhdistelmäkilpailussa ja 4&nbsp;×&nbsp;5&nbsp;kilometrin viestissä. Alle 23-vuotiaiden sarjassa hän voitti 15 kilometrin perinteisen hiihtotavan maailmanmestaruuden Mallesissa 2008. 

Jakš kilpaili aikuisten arvokisoissa ensimmäisen kerran Liberecin MM-kilpailuissa 2009 ollen 15 kilometrin perinteisen kilpailussa 22:s. Vancouverin olympialaisissa 2010 hän hiihti avausosuuden pronssia saaneessa Tšekin viestijoukkueessa. Falunin MM-kilpailuissa 2015 hän oli 50 kilometrin perinteisen kilpailussa  kuudestoista. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 14:nneksi. Pyeongchangin olympialaisissa 2018 hän oli 50 kilometrin perinteisen hiihtotavan kilpailussa kahdeksas, 30 kilometrin yhdistelmäkilpailussa yhdeksäs ja 15 kilometrin vapaalla kuudestoista.

Jakš sijoittui kolmanneksi Bormiossa käydyssä maailmancupin 3,3 kilometrin vapaan hiihtotavan kilpailussa maaliskuussa 2008. Tammikuussa 2011 hän oli kuudes Otepään 15 kilometrin perinteisen kilpailussa ja Tour de Skin lopputuloksissa hän oli kahdeksas. Viestin maailmancup-kilpailua hän oli voittamassa Tšekin joukkueessa Davosissa joulukuussa 2007.

Jakš lopetti uransa maastohiihtäjänä keväällä 2018. 

## Lähteet
Punajalkakajava

**Punajalkakajava** (*Rissa brevirostris*) on Beringinmerellä elävä lokki. Se pesii Aleuteilla, Kommodorinsaarilla ja Pribilofsaarilla. Sen talvehtimisalueena on pohjoinen Tyynimeri. Lajin holotyypin kuvaili Carl Friedrich Bruch Pohjois-Amerikan luoteisosasta.

## Lähteet
Nino (jalkapalloilija)

**Juan Francisco Martínez Modesto** eli **Nino** (s. 10. kesäkuuta 1980 Vera, Espanja) on espanjalainen jalkapalloilija. Hän on pelipaikaltaan hyökkääjä.

## Seurajoukkueura
Nino aloitti ammattilaisuransa vuonna 1998 Segunda División B:ssä pelanneesta Elchestä. Joukkue nousi heti kauden 1998–1999 päätteeksi sarjaporrasta ylemmäksi. Kaudella 1999–2000 Segunda Divisiónissa Nino pelasi yhteensä 16 ottelua ja teki niissä kaksi maalia. Seuraavilla kausilla hän kuului joukkueensa luottopelaajiin. Kaudella 2004–2005 hän teki 20 maalia ja oli sarjan kolmanneksi paras maalintekijä.

Hän teki ensiesiintymisensä maan pääsarjassa siiryttyään naapuriseura Levanteen kaudeksi 2006–2007. Hän teki ainoan maalinsa kauden aikana 20. joulukuuta 2006 ottelussa Osasunaa vastaan.

Seuraavaksi kaudeksi 2007–2008 Nino lainattiin Segunda Divisiónissa pelanneeseen Tenerifeen. Hän laukoi kaudella 18 maalia ja oli lopulta sarjan toiseksi paras maalintekijä. Lainan päätyttyä Tenerife teki siirrosta pysyvän ja Nino siirtyi joukkueeseen kolmivuotisella sopimuksella.

Kaudella 2008–2009 hän pelasi kaikissa 42 ottelussa ja teki niissä 29 maalia, jolla hän voitti sarjan maalikuninkuuden. Tenerife nousi myös maan pääsarjaan ensimmäistä kertaa seitsemään vuoteen.

Tenerife ei onnistunut säilyttämään kauden 2009–2010 päätteeksi sarjapaikkaansa jääden lopulta sijalle 18. Nino pelasi kaikissa 38 ottelussa ja oli joukkueensa paras maalintekijä 14 maalillaan toista kautta peräkkäin.

Kesäkuussa 2011 hän siirtyi Osasunaan.

## Lähteet
* Ninon tilastot BDFutbol-sivustolla
Rastasmuura

**Rastasmuura** (*Formicarius analis*) on Keski- ja Etelä-Amerikassa elävä varpuslintu. Sen laaja elinympäristö käsittää Keski-Amerikan Hondurasista ja Costa Ricasta Panamaan, sekä Etelä-Amerikan pohjois- ja länsiosat Perun eteläosiin ja Bolivian pohjoisosiin saakka. Lajin holotyypin kuvailivat Alcide d’Orbigny ja Frédéric de Lafresnaye Bolivian Yuracaresista ja Chiquitosista 1837.

## Lähteet
Operaatio Ikarus

**Operaatio Ikarus** () oli Saksan sodanjohdon hylkäämä maihinnoususuunnitelma brittien miehittämään Islantiin toisessa maailmansodassa. Britannian armeija oli miehittänyt Islannin 10. toukokuuta 1940. Miehityksen päätavoite oli estää saksalaisia suorittamasta sitä. Tosiasiassa saksalaiset eivät alun perin olleet suunnitelleetkaan maihinnousua, mutta brittien suorittama miehitys sai Adolf Hitlerin kiinnostumaan Islannista.

Saksalaiset joukot olivat puolestaan 9. huhtikuuta 1940 alkaen miehittäneet Tanskan ja Norjan, ehtiäkseen sinne ennen brittejä. Näin he turvasivat sodankäynnin kannalta elintärkeän rautamalmin saannin Ruotsista norjalaisen Narvikin sataman kautta. 

Operaatiota ei koskaan toteutettu, sillä sen kannalta välttämättömän Britteinsaarten maihinnousu viivästyi ja lopulta peruuntui kokonaan. Saksa olisi saattanut kyetä ottamaan Islannin haltuunsa, mutta sen puolustaminen ja huoltaminen olisi ollut mahdotonta. Hyöty Islannin haltuunotosta olisi ollut todennäköisesti se, että sieltä käsin olisi kenties kyetty suorittamaan pommituslentoja Yhdysvaltoihin ja Skotlantiin. Samoihin aikoihin Saksa oli kaavaillut jopa Irlannin valtausta, mutta sekin oli käytännössä epärealistinen hanke.